jkorsvik/nowiki_second_scrape_merged huggingface dataset:
Introduksjonsloven

Introduksjonsloven (fullt navn: lov om introduksjonsordning og norskopplæring for nyankomne innvandrere) er en norsk lov som har til formål å gi nyankomne innvandrere til Norge bedre mulighet for deltakelse i yrkes- og samfunnslivet, og økonomisk selvstendighet.Loven etablerer et introduksjonsprogram som visse kategorier nyankomne innvandrere har plikt til å delta i. Introduksjonsprogrammet tar sikte på å gi grunnleggende ferdigheter i norsk, gi grunnleggende innsikt i norsk samfunnsliv og forberede for deltagelse i yrkeslivet. Det følger av lovens paragraf 4 at programmet skal være helårlig og på full tid.Introduksjonsloven ble vedtatt 4. juli 2003 og trådte i kraft 1. september samme år.


== Referanser ==


== Eksterne lenker ==
Lovdata
International Designator

International Designator, også kjent som COSPAR designation og i USA som NSSDC ID er benevnelsen på en navngivelseskonvensjon for satellitter. Navnet består av tre deler: et firesifret oppskytningsår (for eksempel 1957), hvilken oppskyting i rekkefølgen dette er dette året med tre sifre (for eksempel 001) og en sekvensiell bokstavkode som beskriver hvilken del av den oppskutte farkosten det gjelder (for eksempel A). Med denne metoden får Sputnik 1 betegnelsen 1957-001B mens Sputniks løftefarkost, en R-7 Semjorkarakett, benevnes 1957-001A. Et annet eksempel er NSSCD ID 1990-037A, som henviser til romfergen Discoverys oppdrag STS-31 der Hubble-teleskopet (NSSDC ID 1990-037B) ble plassert i omløpsbane. Dette var da den 37. vellykkede oppskytningen i 1990. Mislykkede oppskytninger får ingen NSSDC ID tildelt, men navngis i stedet med passende navn. Denne navnebetegnelsen administreres av NSSDC.


== Eksterne lenker ==
(engelsk) NSSDC Master Catalog
(engelsk) NSSDC Master Catalog Spacecraft query
(engelsk) NSSDC SPACEWARN Bulletin
Fiendegodsloven

Fiendegodsloven (fullt navn: lov om fiendegods) er en norsk lov som regulerer beslagleggelse og forvaltning av fiendegods.
Loven bestemmer at fiendtlig eiendom som er i Norge, i en krigssituasjon skal beslaglegges og bestyres av Direktoratet for fiendegods. Fiende defineres i loven som stat Norge er i krig med, borger av fiendestat, fysisk person som bor eller har fast tilhold på fiendeområde og juridisk person som har sete på fiendeområde eller som fienden har kontrollen over. Med fiendeområde menes område som fienden har suverenitet over. Loven inneholder videre en uttømmende opplisting av hva som skal regnes som fiendegods. Alle som besitter fiendegods, skylder penger til fienden og så videre, plikter å melde dette til Direktoratet for fiendegods. Loven forbyr betaling av gjeld til fienden.Fiendegodsloven ble vedtatt 15. desember 1950.


== Referanser ==


== Eksterne lenker ==
Lovdata
Guvernementet Saratov

Guvernementet Saratov (russisk: Саратовская губе́рния) var et guvernement i det østre Russland, dannet i 1780 av deler av Astrakhankhanatet.
Guvernementet Vologda

Guvernementet Vologda (russisk: Вологодская губерния) var et guvernement i nordøstre Russland og senere RSFSR. Det eksisterte i perioden 1796–1929.


== Eksterne lenker ==
(en) Vologda Governorate – kategori av bilder, video eller lyd på Commons
FIA World Endurance Championship

For FIA World Endurance Championship som ble arrangert fra 1981 til 1985, se Sportsvogns-VM.FIA World Endurance Championship er et verdensmesterskap innen sportsvognsracing og langdistanseløp, drevet av Automobile Club de l'Ouest (ACO) og sanksjonert av Det internasjonale bilsportforbundet (FIA).  Mesterskapet har tatt opp i seg ACOs tidligere Intercontinental Le Mans Cup, som begynte i 2010, og er det første utholdenhetsserien med verdensmesterskapsstatus siden Sportsvogns-VM ble lagt ned i 1992.  Navnet World Endurance Championship ble tidligere brukt av FIA på Sportsvogns-VM fra 1981 til 1985.
Mesterskapet omfatter en rekke bilklasser som konkurrerer innen utholdenhetsracing, hvor sportsvognsprototyper konkurrerer i Le Mans Prototype (LMP)-kategorier, produksjonsbaserte grand tourere konkurrerer i LM GTE-kategorier. Verdensmestertitler blir gitt til de konstruktører og førere som scorer flest poeng i løpet av sesongen.


== Format ==
World Endurance Championship følger stort sett samme format som Intercontinental Le Mans Cup og består av syv utholdenhetsløp over hele verden, inkludert 24-timersløpet på Le Mans, hvor alle er minst seks timer lange. Kalenderen omfatter tre løp i Europa, to i Amerika, to i Asia og et i Midtøsten, som senere kan bli utvidet til åtte eller ni løp. Det er fire kategorier: LMP1 og LMP2-prototyper og GTE-kategorien, som er inndelt i GTE Pro for team med bare profesjonelle førere, og GTE Am for team som også bruker amatørførere.
Seks titler utdeles hver sesong, basert på antall poeng, hvorav to anses som verdensmesterskap, en for konstruktører og en for førere. Poengsystemet er lik det som brukes i FIAs øvrige verdensmesterskap, hvor poeng gis til de ti øverste plassene etter en glidende poengskala. Biler som fullfører løpet med bli klassifiser som elleve eller lavere tildeles et halvt poeng. Doble poeng gis for 24-timersløpet på Le Mans.


== Løp ==


== Vinnere ==


== Se også ==
European Le Mans Series
American Le Mans Series
FIA GT Championship
Sportsvogns-VM
Intercontinental Le Mans Cup


== Referanser ==


== Eksterne lenker ==
(en) Offisielt nettsted 
(en) FIA World Endurance Championship – kategori av bilder, video eller lyd på Commons 
Automobile Club de l'Ouest
Det internasjonale bilsportforbundet
Sportsvogns-VM

Sportsvogns-VM eller World Sportscar Championship var verdensmesterskapet for sportsvognsracing arrangert av FIA fra 1953 til 1992.
Mesterskapet utviklet seg fra en liten samling av de viktigste løpene innen sportsvogns-, utholdenhets- og landeveisracing i Europa og Nord-Amerika med dusinvis av gentlemanførere på griden, til et profesjonelt racingmesterskap som verdens største bilprodusenter brukte millioner av dollar per år på. Det offisielle navnet på mesterskapet forandret seg over årene, men det har hovedsakelig vært kjent som World Sportscar Championship, eller Sportsvogn-VM på norsk, siden den første sesongen i 1953. Sportsvogns-VM var det ene av de to store verdensmesterskapene innen baneracing, med Formel 1-verdensmesterskapet som det andre.
I 2012 ble et verdensmesterskap for sportsvognsracing på nytt etablert med World Endurance Championship.


== Løp ==
Dette er en liste over noen av de viktigste løpene som i kortere eller lengre tid inngikk i Sportsvogns-VM:

Mille Miglia 1953-1957
Carrera Panamericana 1953-1954
Targa Florio 1955-1973
12-timersløpet i Reims 1953-1967
24-timersløpet på Le Mans 1953-
24-timersløpet på Daytona 1966-1981
12-timersløpet på Sebring 1953-
RAC Tourist Trophy 1953-1964
Nürburgring 1000 km 1953-
Monza 1000 km 1963-
Spa 1000 km 1963-
Buenos Aires 1000 km 1954-1972
Fuji 1000 km 1983-1988
Zeltweg 1000 km 1966-1968
Norisring 200 Miles 1984-1988


== Vinnere ==


== Se også ==
FIA World Endurance Championship


== Litteratur ==
Wimpffen, Janos (1999). Time and Two Seats. David Bull publishing. ISBN 0-9672252-0-5. 
Ludvigsen, Karl (2008). Red Hot Rivals: Epic Clashes for Supremacy. Haynes Publishing. 


== Referanser ==


== Eksterne lenker ==
WSC Results
World Sportscar Championship stats
Jörgen Persson (fotballspiller for Malmö FF 1989)

Jörgen Persson er en svensk tidligere fotballspiller. Persson spilte to seriekamper for Malmö FF i 1989.


== Referanser ==
Jörgen Persson (fotballspiller for Malmö FF 1993)

Jörgen Persson er en svensk tidligere fotballspiller. Persson spilte fire seriekamper og scoret ett mål for Malmö FF i 1993.


== Referanser ==
Martin Ernstsen

Martin Ernstsen (født 16. august 1982) er en norsk tegneserieskaper og illustratør bosatt i Oslo. Han er utdannet med mastergrad i Storytelling ved  Konstfack i Stockholm.


== Karriere ==
Ernstsen debuterte i 2007 med det surrealistiske tegneserieheftet Nissefugl. Senere har han gitt ut tegneserier i flere sjangre. Fugløya fra 2009 er en tett fortalt studie av to menn utstasjonert på et gammelt fyr på en øy langt ute i havgapet, mens Kodok’s run fra 2011 er en fabelhistorie hvor tegneseriemediets fortellertekniske grenser utforskes. 
Eremitt fra 2012 er en barndomsskildring om en gutt som tilbringer sommerferien hos bestemor i Nord-Norge. Boken har blitt oversatt til polsk, finsk og svensk.
Han debuterte som barnebokforfatter med myldreboken Hvor er Albert? i 2013.
Martin Ernstsen har også markert seg med bidrag i flere antologier både i Norge (blant annet Forresten og Fett) og internasjonalt (blant annet Allt För Konsten, Canicola, Kuti Kuti og Nobrow). 
Han har også gitt ut en rekke egenproduserte fanziner. Blant annet har han gitt ut flere utgaver av den selvbiografiske dagboktegneserien Du snakker med feil person / You're Talking with the Wrong Person.


== Utgivelser (utvalg) ==
2007: Nissefugl, Jippi forlag
2008: Ugler 1, Jippi forlag
2009: Ugler 2, Jippi forlag
2010: Fugløya, Jippi forlag
2011: Kodok’s run, Jippi forlag
2012: Eremitt, utgitt på Jippi forlag
2012: Syklus, tegninger av Kilian Eng, Jippi forlag
2013: Hvor er Albert?, Cappelen Damm
2014: Du snakker med feil person, Jippi forlag
2015: Fillip flipper ut, Cappelen Damm
2019: Sult, Minuskel forlag


== Priser og utmerkelser ==
2013 Årets vakreste bøker – gull i kategorien tegneserier for Eremitt.
2019 Brageprisen  i åpen klasse, kategorien billedbøker for voksne og barn, for Sult


== Referanser ==


== Eksterne lenker ==
(no) Publikasjoner av Martin Ernstsen i BIBSYS
Hjemmeside
Jippi forlag om Martin Ernstsen
Månedens illustratør i april 2017 på Norsk barnebokinstitutts nettpresentasjon Arkivert 16. november 2018 hos Wayback Machine.
Guvernementet Kherson

Guvernementet Kherson (russisk: Херсонская губерния; var et guvernement i søndre del av keiserdømmet Russland, 1802–1920.
Guvernementet ble på det meste inndelt i syv kretser (ujezd): Aleksandria, Kherson, Ananiev, Tiraspol, Jelizavetgrad, Odessa og Bobrynets.


== Referanser ==


== Eksterne lenker ==
(en) Kherson Governorate – kategori av bilder, video eller lyd på Commons
Mitchell Weiser

Mitchell-Elijah Weiser (født 21. april 1994) er en tysk fotballspiller som spiller for Werder Bremen.Weiser har tidligere spilt for Köln, Kaiserslautern og Bayern München.
Hans far er den tidligere fotballspilleren og fotballtreneren Patrick Weiser.


== Karriere ==


=== Köln ===
Weiser startet sin karriere i Köln sitt ungdomsakademi sesongen 2005-2006. Han spilte for en rekke av Köln's aldersbestemte lag, før han den 25. februar 2012 fikk sin debut for A-laget mot Bayer Leverkusen i en Bundesliga-kamp. Han ble dermed den yngste spilleren som har spilt for Köln.


=== Bayern München ===
Den 1. juni 2012 signerte Weiser en treårskontrakt med Bayern München. Han fikk kun spille en cup-kamp for Bayern, før han ble lånt ut til 1. FC Kaiserslautern i perioden januar til juli 2013. Etter tilbakekomsten til Bayern München før 2013-2014 sesongen har Weiser spilt 4 kamper, 3 Bundesliga-kamper og en Champions League-kamp.


== Referanser ==


== Eksterne lenker ==
(de) Mitchell Weiser – Munzinger Sportsarchiv 
(en) Mitchell Weiser – FIFA 
(en) Mitchell Weiser – UEFA 
(en) Mitchell Weiser – Transfermarkt 
(en) Mitchell Weiser – WorldFootball.net 
(en) Mitchell Weiser – FootballDatabase.eu 
(de) Mitchell Weiser – fussballdaten.de 
(en) Mitchell Weiser – Soccerway 
(de) Mitchell Weiser – Tysklands fotballforbund 
(es) Mitchell Weiser – as.com
Ylli Sallahi

Ylli Sallahi (født 6. april 1994) er en østerriksk fotballspiller som fra 4. august 2017 er klubbløs.
Sallahi fikk sin eneste kamp for Bayern München den 5. april 2014 i en Bundesligakamp mot Augsburg.


== Referanser ==


== Eksterne lenker ==
(en) Ylli Sallahi – Transfermarkt 
(en) Ylli Sallahi – WorldFootball.net 
(en) Ylli Sallahi – Soccerway 
(de) Ylli Sallahi – Tysklands fotballforbund 
(en) Ylli Sallahi – FBref 
(es) Ylli Sallahi – as.com
Tore Sandell

Tore Sandell var en svensk fotballspiller. Sandell spilte en seriekamp for Malmö FF i 1941/42-sesongen.


== Referanser ==
Bernt Theorin

Bernt Theorin var en svensk fotballspiller. Theorin spilte en seriekamp for Malmö FF i 1947/48-sesongen.


== Referanser ==
Lars Persson

Lars Persson er en svensk tidligere fotballspiller. Persson spilte én seriekamp for Malmö FF i 1953/54-sesongen.


== Referanser ==
Kjell Nilsson

Kjell Nilsson er en svensk tidligere fotballspiller. Nilsson spilte en seriekamp for Malmö FF i 1957/58-sesongen.


== Referanser ==
Jörgen Martinsson

Jörgen Martinsson er en svensk tidligere fotballspiller. Martinsson spilte en seriekamp for Malmö FF i 1966.


== Referanser ==
Leif Sörensson

Leif Sörensson er en svensk tidligere fotballspiller. Sörensson spilte en seriekamp for Malmö FF i 1966.


== Referanser ==
Jan Sjögren

Jan Sjögren er en svensk tidligere fotballspiller. Sjögren, som var spiss, spilte én kamp for Malmö FF i 1978.


== Referanser ==
Guvernementet Kurland

Guvernementet Kurland (russisk: Курляндская губерния, tysk: Kurländisches Gouvernement) var et guvernement i keiserdømmet Russland 1721–1918. Størstedelen av Kurland inngår i dag i republikken Latvia, der det utgjør det historiske landskapet Kurzeme.
Etter den russiske revolusjon ble guvernementet oppløst og gikk over inn i den selvstendige republikken Latvia.


== Eksterne lenker ==
(en) Kurlandia Governorate – kategori av bilder, video eller lyd på Commons
Aurora (Illinois)

Aurora er en by i DuPage County, Will County, Kane County og Kendall County i Illinois i USA. I 2012 hadde byen et innbyggertall på 199 932, noe som gjør byen til den nest største byen i Illinois, den 19 største i midtvesten og den 112 største i USA. Byen er lokalisert i den ytre regionen av Chicago storbyområde. Aurora ble opprinnelig grunnlagt i Kane County og siden den gang har både bygrensen og befolkningen ekspandert inn i DuPage County, Will County og Kendall County. Mellom 2000 og 2003 rangerte US Census Bureau Aurora som den 34 raskest voksende byen i USA. Mellom 2000 og 2009 ble byen rangert som den 46 raskest voksende byen i USA med et befolkningstall på 100 000 eller mer.I 1908 fikk byen offisielt kallenavnet "City of Lights", på grunn av at det var en av de aller første byene i USA som fikk innført elektriske gatelys (1881). Elven Fox River renner gjennom byen og grenser til byen Naperville i øst.


== Referanser ==


== Eksterne lenker ==
(en) Offisielt nettsted 
(en) Aurora, Illinois – kategori av bilder, video eller lyd på Commons 
Aurora Area Convention and Visitors Bureau
Aurora Regional Chamber of Commerce
Aurora, Illinois
Aurora Fire Department Arkivert 26. juni 2014 hos Wayback Machine.
City-data.com: Aurora, IL
Rockford

Rockford er en by i Winnebago County i delstaten Illinois i USA. Byen er fylkessete i Winnebago County og hadde et innbyggertall på 152 871 i 2010, noe som gjør byen til den 171 største byen i USA. Byen er lokalisert på begge sider av elven Rock River i nordlige Illinois. Byen ble først bebodd i 1834 og Rockford ble strategisk plassert mellom Chicago og Galena og ble dermed en passende plass for industriell utvikling. Rockford ble kjent for sin produksjon av tungt maskineri og verktøy og ved begynnelsen av 1900-tallet hadde Rockford den nest største produksjonen av møbler i USA.


== Eksterne lenker ==
(en) Offisielt nettsted 
(en) Rockford, Illinois – kategori av bilder, video eller lyd på Commons 
(en) Rockford, Illinois – galleri av bilder, video eller lyd på Commons 
Rockford Area CVB travel guide
Mendelssohn Performing Arts Center
Midway Village Museum
Discovery Center
Swedish Immigration to Rockford
Swedish Historical Society of Rockford
Erlander Home Museum
Rockford Grand Opera House and Julien House hotel, visited by Oscar Wilde in 1882
Guvernementet Kutaisi

Guvernementet Kutaisi (russisk: Кутаисская губерния) var fra 1846 til 1917 et russisk guvernement i Transkaukasia, ved østre bredd av Svartehavet. Det hadde et areal på 21 093 km² og 970 400 innbyggere (1897).
Guvernementet Irkutsk

Guvernementet Irkutsk var et guvernement i asiatisk Russland og RSFSR, i østre Sibir. Det eksisterte i årene 1764–1926. Det var begrenset i sør av Kina (Ytre Mongolia), i vest av Jenisejsk, i nord av Jakutsk og i øst av Transbajkalia, hvorfra det var skilt av innsjøen Bajkal.
Guvernementet hadde et areal på 726 296 km² og 514 267 innbyggere (1897). Størstedelen av befolkningen var russere foruten omkring 120 000 burjater og 1 700 tungusere. Omkring 6 % av befolkningen var deporterte.


== Referanser ==


== Eksterne lenker ==
(en) Irkutsk Governorate – kategori av bilder, video eller lyd på Commons
Rupert Scholz

Rupert Scholz (født 23. mai 1937 i Berlin) er en tysk politiker for CDU. Han var fra 1988 til 1989 Tysklands forsvarsminister.


== Referanser ==


== Eksterne lenker ==
(de) Verk av og om Rupert Scholz i katalogen til det tyske nasjonalbiblioteket
Pernillestatuetten

Pernillestatuetten er en norsk teaterpris, utdelt av Bergen Teaterforening. Den ble første gang delt ut i 1983.
Ifølge prisens statutter skal den «utdeles en gang i året til en scenekunstner i Bergen; en skuespiller, danser, instruktør, koreograf, scenograf, komponist, musiker eller dramatiker. Grunnlaget for utdelingen skal være en stor prestasjon i det foregående året. Dette kan også gjelde stor kunstnerisk innsats over lengre tid».Foreningen står også bak prisene «Rampeløkten» (utdelt fra 1983) og «Publikumsprisen» (fra 2010).
Siden 2009 har prisutdelingenene funnet sted på Den Nationale Scene i Bergen.


== Prisvinnere ==
1983 Pål Øverland
1984 Helge Hoff Monsen
1985 Kjetil Bang-Hansen
1986 Grete Nordrå
1987 Helge Jordal
1988 Frode Rasmussen
1989 Inger Marie Andersen
1990 Wenche Kvamme
1991 Lothar Lindtner
1992 Åse Hegrenes
1993 Janny Hoff Brekke
1994 Trond Høvik
1995 Karl Bomann-Larsen
1996 Bjørn Willberg Andersen
1997 Edvin Aarvik (Jubileumspernille)
1997 Karin Hox (Jubileumspernille)
1997 Merete Armand (Jubileumspernille)
1998 Bjørn Sothberg
1999 Lasse Lindtner
2000 Ingeborg Kvamme
2001 Marianne Nilsen
2002 Dansekompaniet Carte Blanche og Arne Fagerholt
2003 Rhine Skaanes
2004 Arvid Ones og  Hilde Sol Erdal
2005 Jan Martin Johnsen
2006 Tore Christian Sævold
2007 Reny Marie Gaassand Folgerø
2008 Jan Kåre Hystad
2008 Den Nationale Scene (Jubileumspernille – Teaterhusets 100-årsjubileum)
2009 Kirsten Hofseth
2010 Vidar Magnussen
2011 Bjarte Hjelmeland
2012 Julian Berntzen
2013 Stig Amdam
2014 Ragnhild Gudbrandsen
2015 Vibeke Flesland Havre
2016 Tore Vagn Lid
2017 Eirik del Barco Soleglad
2018 Kjersti Elvik
2019 Preben Hodneland
2020 Silje Sandodden Kise
2021 Sven Åge Birkeland
2021 Tove Jensen Holmås


== Referanser ==


== Eksterne lenker ==
Vinnere av Pernillestatuetten
Guvernementet Tomsk

Guvernementet Tomsk (russisk: Томская губерния) var et russisk guvernement i vestre Sibir i perioden 1804–1925.
Det var omgitt av guvernementet Tobolsk i vest og nordvest, guvernementet Jenisejsk i nordøst og øst, Mongolia i sørøst og Semipalatinsk i sørvest. Guvernementet var inndelt i syv distrikt: Barnaulsk, Bijsk, Zmeinogorsk, Kainsk, Kuznetsk, Mariinsk og Tomsk.


== Eksterne lenker ==
(en) Tomsk Governorate – kategori av bilder, video eller lyd på Commons
Torsten Kolmodin

Olof Torsten Kolmodin (født 22. november 1885 i Stockholm, død 14. oktober 1963) var fil.lic. og førstebibliotekar ved Stockholms stadsbibliotek fra 1919. 
Han var sønn av tullbevakningskontrollör Carl Olof Bernhard Kolmodin (1850–1926) og Zelma Agnes Fredrika Knoch (f. 1861 på Gotland). Torsten Kolmodin giftet seg i 1922 med Clare Lührs. Han utførte etnografiske studiereiser i samiske områder 1913–23, og studerte særlig pitesamene. 


== Verk ==
Folktro, seder och sägner från Pite Lappmark. Stockholm : Nordiska Bokhandeln, 1914. (Lapparne och deras land; bd 3) Utdrag fra dette verket er utgitt på norsk i Noaidier, 2002.
«På renskillnad i Sorsele», i Svenska turistföreningens årsskrift, 1916
«Några renmärken från Sorsele», i Fataburen, 1917
Gamla gatunamn i Stockholm. : Ett apropå till namnberedningens senaste omdöpningsfunderingar. Stockholm, 1926


== Referanser ==


== Kilder ==
«Kolmodin, släkter», i Svenskt Biografiskt Lexikon
«Kolmodin, (Olof) Torsten» i Vem är det? Svensk biografisk handbok (1925)
G.C.Rieber & Co

G.C. Rieber & Co A/S er et norsk firma etablert i 1879 i Bergen av Gottlieb Christian Rieber.
Firmaet begynte med engroshandel av huder og skinn. Avdelingskontor ble etablert i Trondheim i 1888, senere også i Oslo, Stavanger, Tromsø og Ålesund. Virksomheten ble utvidet til å omfatte garveri, etter hvert også skoproduksjon og detaljhandel.
Firmaet har også vært engasjert i selfangst og ishavsskuter, herunder MK «Polarbjørn», samt marine oljer, fôrprodukter og makrellfilet.Firmaet har fortsatt virksomhet innen foredling av skinn.


== Referanser ==


== Eksterne lenker ==
(en) G. C. Rieber & Co. – kategori av bilder, video eller lyd på Commons
Atherina

Atherina er en slekt av stripefisker.
De har to korte ryggfinner som er godt adskilt. Første ryggfinne har 5-10 lite stive piggstråler, mens andre ryggfinne har én piggstråle og resten bløtstråler. Andre ryggfinne har samme form og størrelse som gattfinnen og sitter rett over den. Langs siden er det et sølvskinnende bånd. De er stimfisker som lever i grunne kystfarvann og elvemunninger, og som også forekommer i ferskvann. Maksimal lengde varierer fra 8 til 20 cm.
Det er vanskelig å skille mellom de ulike artene, men det vanlig å regne med tre arter i europeiske farvann. Stor stripefisk (A. hepsetus) forekommer hovedsakelig i Middelhavet, mens stripefisk (A. presbyter) er utbredt i Nordøst-Atlanteren og finnes bare sporadisk i Middelhavet. Den tredje arten, liten stripefisk (A. boyeri) finnes både i Nordøst-Atlanteren og Middelhavet og er sterkere knyttet til brakk- og ferskvann enn de andre artene.
Undersøkelser av mitokondrielt DNA viser at A. boyeri omfatter tre ulike klader, og at den antakelig bør splittes i minst tre arter.
Slekten omfatter også Atherina lopeziana fra Guineabukta og Atherina breviceps fra Sør-Afrika.


== Kilder ==
«Atherina». FishBase. Besøkt 13. juli 2014. 
S.M. Francisco m.fl. (2008). «Phylogenetic relationships of the North-eastern Atlantic and Mediterranean forms of Atherina (Pisces, Atherinidae)». Mol. Phylogenet. Evol. 48 (2): 782–788. ISSN 1055-7903. PMID 18242103. doi:10.1016/j.ympev.2007.12.009. 
B.J. Muus og P. Dahlstrøm (1978). Europas ferskvannsfisk (2 utg.). Gyldendal. s. 168. ISBN 82-05-10975-3. 
R. Gerstmeier og T. Romig (1998). Die Süßwasserfische Europas: für Naturfreunde und Angler. Stuttgart: Kosmos. s. 319–320. ISBN 3-440-07068-9. 


== Eksterne lenker ==
(en) Atherina – oversikt og omtale av artene i WORMS-databasen 
(en) Atherina i Global Biodiversity Information Facility 
(no) Atherina hos Artsdatabanken 
(sv) Atherina hos Dyntaxa 
(en) Atherina hos Fauna Europaea 
(en) Atherina hos Fossilworks 
(en) Atherina hos ITIS 
(en) Atherina hos NCBI 
(en) Kategori:Atherina – bilder, video eller lyd på Wikimedia Commons 
Atherina – detaljert informasjon på Wikispecies
Svelgen II kraftverk

Svelgen II kraftverk er et vannkraftverk i Svelgen i Bremanger kommune i Vestland.
Det er lokalisert i samme fjellhall som Svelgen IV kraftverk.
Kraftverket har en fallhøyde på 492 meter fra magasinet Hjelmevatnet / Løkavatnet, som reguleres mellom 462 og 495 moh.
Installert effekt er 28 MW. Årsproduksjon er 212 GWh. Oppstartsår 1958.
Utbyggingen av den første kraftstasjonen i Svelgen startet i 1917 og i 1928 startet Bremanger Rujernsverk produksjon av Rujern basert på malm fra Rødsand Gruver. Rujernsverket stanset produksjonen i 1982.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase Svelgen II
Store norske leksikon